Operasi Varsity

**Operasi Varsity** nyaéta salah sahiji stratégi nu dipaké dina Perang Dunia II, tanggal 23 Maret 1945. Ieu operasi dirancang ku pasukan Sekutu ngaliwatan gempuran jalur udara, pikeun ngamankeun jeung ngawasa wewengkon Jerman Kulon. 

## Kasang Tukang 
jmpl|Péta rarancang operasi
Dina bulan Maret 1945, pasukan Sekutu geus maju ka Jérman jeung geus hasil nepi ka walungan Rhine. Rhine téh mangsula walungan nu jadi rintangan alami kalawan matak susah pikeun kamajuan Sekutu. Sanggeus ngalakukeun "Pendekatan Front Lega" anu ditetepkeun ku Jenderal Dwight David Einsenhowe, Panglima Pangluhurna Sekutu tina Pasukan Ekspedisi Sekutu, diputuskeun pikeun nyobaan nembus walungan Rhine di sababara titik.  Kadua divisi ngan reueuh tina pangperangan salila dua bulan, sanggeus réa nu jadi korban di Ardennes, Belgia. Pikeun mastikeun ieu operasi sangkan suksés, Montgomery maksa sangkan komponén nu aya di udara diasupkeun kana rencana operasi, pikeun ngadukung serangan amfibi nu rék dilakukeun, tuluy ieu rencana dingaranan Operasi Varsity. Aya tilu divisi udara anu mimitina dipilih pikeun ilubiung dina ieu operasi, nyapta Divisi Airborne ka-6 Britania Raya, Divisi Udara ka-13 Amérika, jeung Divisi Udara ka-17 A.

## Operasi Udara Panggedéna dina Perang Dunia II 
jmpl|Tentara nu anyar nepi ka darat di deukeut Wesel

Pasukan Sekutu anu geus ngumpul di sapanjang walungan Rhine ngalancarkeun invasina. Sababaraha jam satuluyna, éta serangan téh jadi leuwih badag dua tikelan waktu pasukan darat diabantuan ku operasi udara kalawan aksi anu katémbong hébat pisan. Aya kapal-kapal udara, pasukan terjun payung, jeung tentara anu leuwih réa. Kalawan leuwih ti 16.000 juru terjun payung jeung mangrébu kapal udara. Ngan dina waktu sapoé, ieu serangan udara téh hasil mantuan pasukan Sekutu pikeun ngamankeun kaunggulanana di darta, jeung bisa ngawasa kota, désa jeung bénténg penting di Jérman. Operasi Varsiti dianggap leuwih ti suksés, kalawan mangrupa kajadian sajarah, anu pinuh ku taktik jeung momen anu matak nineung. Pasukan Amérika geus meuntas walungan Rhine di dua lokasi nalika Marshal Inggris, Bernard Law Montgomery ngalakukeun serangan ti kalér. Rencanana mah pikeun ngaganggu rupa-rupa pertahanan Jérman pikeun ngamankeun wilayah kalawan gancang. Ieu operasi maksudna pikeun ngadukung jeung mantuan pasukan darat Sekutu sangkan nepi kana tujuanana. Upaya sarupa kitu téh kungsi dipingpin ku Napoléon Bonaparté dina taun 1805, sarta hasil. 

Sababaraha pihak naksir yén tahapan éta serangan udara téh sabenerna mah hasilna teu diperlukeun pieun operasi dina sagemblengna. Montgomery dituduh ngagunakeun pasukan udara pikeun "némbongkeun aksi nu panghadéna" sarta pikeun ngaronjatkeun réputasina sorangan.  Hitler teu balangah-balangah teuing aya paguntrengan dina barisan tentara Sekutu. Tapi manéhna salah, lantaran geus mikir éta paguntrengan téh bakal jadi matak kacowna hubungan di antara pasukan Sekutu. Manéhna ngadodoho waktu anu pas pikeun ngaluncurkeun sanjata superna, saperi bom V-1 jeung misil gedé V-2, tapi teu kungsi kajadian. Alatan kitu, para juru terjun payun kudu ngalakukeun pendaratan taktis sangkan ngabingungkeun musuh kana arah ti mana serangan utama bakal datang sarta pikeun ngamungkinkeun pasukan turun dina tempat anu deukeut pisan kana tujuanana. Ku kagagalan éta, ngamungkinkeun Jérman pieun museurkeun pasukan jeung ngatur serangan balik kalawan gancang.

## Rujukan